
ניהול איכות  

דרישת התקן – ISO   9001 מהדורה 2000 

להלן מהות הדרישה להטמעת תהליך ה- ISO  , בכלל מחלקות העירייה. 

· דרישת התקן. 
· עקרונות ניהול המהווים בסיס לתקן . 
· מדוע כדאי ליישם ולהטמיע את דרישות התקן. 
· גיבוש חוברת ריכוז אמנת שירות לתושב (לבקש ממנהלי אגפים/מחלקות). 
א.   דרישות התקן: כללי. 

ת"י  ISO  9001 מהדורה 2000 , הינו תקן המייצג הסכמה בינלאומית על נוהגי ניהול תקין .

יש להבטיח נוהג לניהול תקין בעירייה , ולספק לתושבים את מיטב השירות כגון: 

· עמידה בדרישות התושבים (ציפיותיהם).  

עמידה ביעד - תוביל להגברת שביעות רצון התושב ונאמנותו, ושיפור מתמיד של רמת ביצוע שירותי העירייה.   

ב.   העקרונות המהווים בסיס לתקן:

שמונה עקרונות של ניהול איכות היכולים לשמש את מנהלי המחלקות והעובדים, להוביל את העירייה לשיפור השירותים לתושבים .  

1. התמקדות בתושב- כל מנהלי המחלקות מתבקשים בהעברת המסר לעובדים במחלקה להתמקד בצרכי התושב לענות על דרישותיהם ולחתור אל מעבר לציפיותיהם. 

2.   מנהיגות 
קביעת אחידות בהשגת מטרות העירייה, המטרה שיפור מתמיד בשירות לתושב.  

3.   מעורבות עובדים:

עובדים בכל הרמות הינם מהות העירייה ומעורבותם המלאה מאפשרת שימוש ביכולות שלהם לטובת העירייה.  

4.   גישה תהליכית:

תוצאה מבוקשת מושגת ביתר יעילות כאשר פעילויות ומשאבים הקשורים בה מנוהלים כתהליך. 

 5.   גישה מערכתית לניהול: 

 זיהוי , הבנה וניהול של תהליכים הקשורים ביניהם כמערכת, תורמים לאפקטיביות וליעילות העירייה בהשגת מטרות העירייה. 
6.   שיפור מתמיד:

שיפור מתמיד של כלל תהליכים וביצוע עבודה אמור להיות מטרה קבועה של העירייה.  

7. גישה עובדתית לקבלת החלטות:  

החלטות אפקטיביות מבוססות על ניתוח נתונים ומידע- כל מחלקה בתחומה נדרשת לערוך סקרים מדגמיים (לאיסוף נתונים) על שביעות רצון התושבים, בטיפול הפניות ובכל הקשור לפעילות המחלקה.

8. יחסים עם ספק המבוססים על תועלת הדדית 

העירייה והספקים תלויים זה בזה וביסוס היחסים ביניהם על תועלת הדדית, מגביר את יכולתם ליצירת ערך ומתן שירות טוב יותר ואיכותי יותר. 

עקרונות אלו תורגמו לרשימה של דרישות במחלקות העירייה 

פעולה מתקנת-  כל מחלקה מציינת את הפעולות המתקנות שנעשו בתחומה.   

פעולה מונעת –  סקר סיכונים נערך במחלקות הפועלות בצמצום מפגעים כגון, בטיחות, בטחון . 

ניתוח נתונים- ניתוח נתונים מסקרים על פעילות המחלקה. 

מבדקים פנימיים- ביצוע מבדקים פנימיים של ניהול האיכות באופן שוטף במחלקות העירייה, ממצאי המבדקים והסקרים העיקריים יוזרמו לסקר הנהלה לקבלת החלטות באשר לשיפורים נדרשים והמשאבים שיש להקצות על מנת להשיגם.  

בעזרת המבדקים הפנימיים הרשות יכולה לבצע בחינה עצמית כדי לוודא האם מיישמים את דרישות ה- ISO .  

3. מדוע כדאי ליישם ולהטמיע את דרישות התקן. 
המשך קיומה של העירייה מותנה בשביעות רצונם של התושבים ועמידה בדרישותיהם, השיפור והטמעת דרישות התקן , יבטיח  רמת חיים גבוהה ביישוב .  

4. גיבוש השירות לתושב: 

-    כל מחלקה מנסחת אמנת שירות אשר לפיה  מחויבת המחלקה כלפי   התושב .

-    יש להעריך באופן קבוע האם ניתן לשפר את מדדי פעילות המחלקה לטובת התושב  וקידום ושיפור תהליכי עבודה במחלקות העירייה. 

· בהמשך לפעילות ה- ISO  , כל מחלקה תקבל את ממצאי המבדקים הפנימיים אשר עדיין נערכים במחלקות,  כמו כן, יועברו המשימות לפעילות מתקנת לממצאים הנ"ל. 

· מבדק חיצוני של מכון התקנים הישראלי נערך אחת לשנה וכל מחלקות העירייה נבדקות ונוטלות בו חלק.  

